નકલને અક્કલ ન હોય તેમ આપણે માનીએ છીએ પણ આ પક્ષીનું મગજ તેજ હોવાનું જણાય છે. એકવાર એક બિલાડીને વ્યૂહાત્મક રીતે ડાબી-જમણી બાજુથી ઘેરીને નર-નારીની એક જોડીએ તેના વાળ પીંખી નાખ્યા હતા. તેમ જ એકવાર સંશોધકોની એક ટુકડીમાંથી એકે મોકીંગ બર્ડને અડકવા પ્રયત્ન કરેલ તેને પાઠ ભણાવવા ટુકડીના બીજા બધા વચ્ચેથી તેને એકને ઓળખી ચાંચો મારી બીજાઓની અવગણના કરી પડતા મૂકેલા. કારના હોર્નની ય નકલ કરી શકતું આ ઉસ્તાદ પંખી મોટે ભાગે મેપલ ટ્રી કે સીકામોર ટ્રી પર અડ્ડો જમાવે છે અને બોર, અનાજના દાણા કે જીવાત ખાઈને પેટ ભરે છે. તેને મારવાથી પાપ લાગે છે તેમ માનતા અમેરીકનો “ટુ કીલ મોકીંગ બર્ડ” નામની હાર્પર લી ની લખેલી નવલકથા કે જેને 1960માં પુલિત્ઝર પ્રાઈઝ મળેલ તે પુસ્તક્ને આધારે માને છે કે આ પંખી માનવીને ક્યાંય કોઈ રીતે નુકશાન પહોંચાડતુ ન હોવાથી તેને મારવું તે પાપ છે. ઉલ્ટાનું ગીતો ગાઈને તે માનવીને આનંદ આપે છે. ક્યારેક અન્ય પક્ષીના ઈંડા ઉછેરવાનું પરોપકારી કામ કરી પોતાની સામાજિક ભાવના દર્શાવે છે. અમે રહીએ છીએ તે ટેનેસી સહીત અમેરીકાના બીજા કેટલાક રાજ્યોનું આ સ્ટેટ બર્ડ છે. જેના નામ સાથે ગવાતું એક પ્રખ્યાત હાલરડું…..